Video: 60 000 bye uit vrou se huis verwyder | Maroela Media
'n Byeboer van Australië het 'n skatkis vol heuning in 'n yslike groot byekorf in 'n vrou se huis in Brisbane, Australië, gevind.
Paul Wood het die afgelope Saterdag die 50 kg heuningkoek en die 60 000 bye uit die 10 maande oue byekorf verwyder en 'n video van die vonds op sy Facebook-blad, Brisbane Backyard Bees, gedeel. "Mooi groot, gesonde korf in die plafon gevind! Dankie Laurel dat jy 'n byeboer gebel het!"
Wood en sy kollega het die bye versigtig in 'n spesiale masjien opgesuig en in 'n spesiale boks geplaas vir vervoer. Hy het ook die heuningkoeke verwyder en die heuning in potjies dreineer. Hy het daarna die bye tydelik na 'n korf in sy eie tuin geskuif en dit sal later na ander entoesiaste in Brisbane versprei word.
Bracken Ridge rescue…
Beautiful, big, healthy hive in this Bracken Ridge ceiling today. Thanks Laurel for calling a beekeeper!
Posted by Brisbane Backyard Bees on Saturday, August 17, 2019
Klik hier as die video nie direk in jou webblaaier wil speel nie
Robot-sterte vir bejaardes
Hoe gril ek nou tot in my kleintoontjie … My oupa het ook bye vir mense uitgerook en as ek saam was het ek 'n lekker taai stuk heuningkoek gekry om aan te suig tot net wit was en klewerige hande agtergebly het. Miskien is dit waar my alewige soettand vandaan kom ☺
Om hulle te tel is niks, om hulle te laat stil sit terwyl jy hulle te is `n gesukkel en om hulle te vra vir stilte.
Eerder bye as spinnekoppe
Hoekom het sy 10 maande gewag om hulle te laat verwyder?
Ek is ook maar bly dit is nie ek wat hulle moes verwyder en tel nie. Ek wonder of het die bye in rye gaan staan om getel te word? 60 000 bye kan n mens n rukkie besig hou, ek sou hulle net verwyder het.